text: ডা. দেওয়ান মো. সালাউদ্দিন বাবু (জন্ম: ৩০ জুন ১৯৬১) বাংলাদেশ জাতীয়তাবাদী দলের রাজনীতিবিদ ও ঢাকা-১২ (বর্তমান ঢাকা-১৯) আসনের সাবেক সংসদ সদস্য।
  
  জন্ম ও প্রাথমিক জীবন 
  দেওয়ান মো. সালাউদ্দিন ৩০ জুন ১৯৬১ সালে ঢাকা জেলার সাভার উপজেলায় জন্মগ্রহণ করেন। তার পিতা মৃত দেওয়ান মোহাম্মদ ইদ্রিস তৎকালীন ঢাকা-২০ আসন থেকে ১৯৭৯ সালের দ্বিতীয় জাতীয় সংসদ নির্বাচনে সংসদ সদস্য নির্বাচিত হয়েছিলেন। মাতা সালেহা ইদ্রিস। তিন ভাই ও চার বোনের মধ্যে তিনি দ্বিতীয়। তার স্ত্রী সাবিনা সিদ্দিকা রীতা। তাদের দুই ছেলে, দেওয়ান ইদ্রিস শেহরান আনান ও দেওয়ান ইদ্রিস মেহরান আফনান।
  
  রাজনৈতিক ও কর্মজীবন 
  দেওয়ান মো. সালাউদ্দিন বাংলাদেশ জাতীয়তাবাদী দলের প্রার্থী হিসেবে জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে ঢাকা-১২ (বর্তমান ঢাকা-১৯) আসন থেকে সংসদ সদস্য নির্বাচিত হয়েছিলেন। তিনি ২০০৮ ও ২০১৮ সালের নির্বাচনে ঢাকা-১৯ আসন থেকে বিএনপির প্রার্থী হয়ে পরাজিত হন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:ঢাকা জেলার রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের রাজনীতিবিদ
  বিষয়শ্রেণী:সপ্তম জাতীয় সংসদ সদস্য
  বিষয়শ্রেণী:অষ্টম জাতীয় সংসদ সদস্য
  বিষয়শ্রেণী:১৯৬১-এ জন্ম
title: দেওয়ান মোহাম্মদ সালাউদ্দিন